Evaluering af fundraisingindsatsen 
Sagsfremstilling 
19.    Evaluering af fundraisingindsatsen  
                                                                                                                        Åbent 
Sagsnr.: [adresse]       J.nr.: 00.01.00            Majken Svendsen.: 326-2015-180939 
  
[adresse] 
Ved budgetvedtagelsen for 2013 besluttede Kommunalbestyrelsen at afsætte ressourcer til ansættelse af en 
fundraiser i en 2-årig projektstilling. Projektstillingen er ved sin afslutning, og der gives her en status på 
fundraiserfunktionen. 
  
Fundraiseren har været ansat til at yde hjælp til hele kommunen, men med en prioritering af projekter på de større 
fagområder, og indsatsen har især været fokuseret på børn- og ungeområdet samt på sundhedsområdet og kultur- 
og fritidsområdet. 
  
Denne prioritering er i vidt omfang fulgt, hvorfor der også er en overvægt af projektansøgninger på ovennævnte 
områder. 
 
Der har løbende været truffet en række bevidste til og fravalg i indsatsen. Eksempelvis har den personlige kontakt til 
relevante medarbejdere, samt en mere grundig vejledning og assistance i forhold til konkrete projekter, været vægtet 
i forhold til udsendelse af generel information såsom nyhedsbreve til hele organisationen.  
  
Erfaringerne fra den to-årige fundraisingindsats peger på, at det godt kan betale sig at oparbejde kompetencer i 
forhold til målrettet fundraising på kommunalt niveau, og opnå støttebeløb til projekter, der kan gøre en reel forskel 
for borgerne.  Sammenholdt med erfaringer fra andre kommuner peger evalueringen desuden på, at der kan være 
argumenter for at organiserer funktionen mere helhedsorienteret, hvis der ønskes en større effekt og en øget grad af 
forankring og koordinering af fundraisingindsatsen. Eksempelvis via et fundraisingnetværk af medarbejdere på de 
enkelte partnerskabs- og/eller faglige områder, som formelt har afsat tid og kompetencer til at arbejde målrettet med 
at søge ekstern finansiering til udviklingsprojekter, og som samtidig kan understøttes af en fuldtidsfundraiser som 
koordinerende og kvalitetstjekkende led.  
  
Den Fundraisingstrategi, der blev udarbejdet i opstartsfasen, indeholder en række konkrete mål. Disse mål er 
opfyldt, som det fremgår af den vedhæftede skematiske oversigt i evalueringen, og der er opnået støtte til flere 
projekter. 
 
Der er endvidere udarbejdet en oversigt over de afsendte ansøgninger, hvor fundraiser har været den drivende kraft 
igennem den to-årige periode. Oversigten inkluderer en økonomisk opgørelse af fundraisingindsatsen. 
  
BEHANDLING 
Direktion, Børn- og Familieudvalg, Økonomiudvalg, Kommunalbestyrelse. 
  
INDSTILLING 
Direktøren indstiller at evalueringen tages til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 11. august 2015: 
Direktionen vedtog at anbefale indstillingen. 
Direktionen vil på baggrund af evalueringen drøfte, indenfor hvilke rammer indsatsen kan fortsætte. En eventuel 
fortsættelse finansieres indenfor de eksisterende økonomiske rammer. 
Børn- og Familieudvalgets møde den 12. august 2015: 
Udvalget vedtog at anbefale, at evalueringen tages til efterretning. 
Økonomiudvalgets møde den 19. august 2015: 
Udvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 26. august 2015: 
Kommunalbestyrelsen vedtog at godkende Økonomiudvalgets indstilling. 
Evaluering af fundraisingindsatsen 2015.pdf 
326-2015-198390 
Strategi for fundraising - godkendt af Direktionen 10.09.2013 
326-2013-369214 
